Prețul unui kWh se stabilește pe piața liberalizată și poate să difere de la un furnizor la altul. Structura costului final al unui kWh este compusă din valori fixe, aplicabile tuturor furnizorilor, și componente variabile, care fac diferența pe piață. Tariful de transport, tariful de distribuție, taxa de cogenerare sau tariful serviciu sistem sunt componente fixe ale prețului, în timp ce prețul de achiziție al energiei diferă în funcție de contractele de achiziție de pe piața de energie ale fiecărui furnizor. La costul unui kWh se adaugă și acciza și TVA-ul.